Čo hľadať na etikete gaineru?
Etiketa gaineru vám prezradí všetko o jeho zložení. Zásadné pre vás budú predovšetkým informácie o celkovom množstve sacharidov a bielkovín a použitých zdrojoch. Ďalej sa zaujímajte o obsah tukov s dôrazom na obsah cholesterolu. Všímajte si, či gainer obsahuje aj iné látky, napríklad vitamíny, minerály, probiotiká či tráviace enzýmy pre lepšiu stráviteľnosť. A naopak, snažte sa vyhnúť produktom s obsahom sladidiel a potravinárskych prísad.
Z hlavného účelu užívania gainerov vyplýva, že tento produkt nie je vhodný pre osoby držiace diétu na účel zhodenia prebytočných kíl. Keďže ide o doplnok stravy, mali by sa jeho užívaniu vyhnúť osoby, ktoré majú problémy so srdcom alebo s pečeňou, ďalej tehotné a dojčiace ženy, deti a osoby s citlivým tráviacim systémom. Užívanie gaineru by mali starostlivo zvážiť osoby, pre ktoré je typický endomorfný somatotyp.